סינסינטי בנגלס

סינסינטי בנגלס (באנגלית: Cincinnati Bengals; כינוי: בנגלס) היא קבוצת פוטבול אמריקאית מליגת ה-NFL שבסיסה בעיר סינסינטי שבמדינת אוהיו.

היסטוריה
הקבוצה נוסדה ב-1968 והצטרפה לליגת ה-AFL, שנתיים לאחר מכן עברה לשחק בחטיבת ה-AFC של ליגת ה-NFL, בעקבות איחוד הליגות. עד 2002 השתייכה לבית המרכזי של חטיבת ה-AFC ומאז משחקת בבית הצפוני. לאורך שנות קיומה הקבוצה העפילה שלוש פעמים למשחק הסופרבול, בעונת 1981 ובעונת 1988 הפסידה לסן פרנסיסקו 49'. בעונת 2021 העפילה לסופרבול LVI בו הפסידה ללוס אנג'לס ראמס.

מגרשה הביתי של הקבוצה הוא אצטדיון פול בראון הקרוי על שם מייסד הקבוצה, ואביו של בעליה הנוכחיים, האצטדיון מכונה על ידי אוהדי הקבוצה "הג'ונגל", בהתייחסות לשם הקבוצה, ביתם של הטיגריסים. 

ב-2021 שווי הקבוצה הוערך על ידי מגזין פורבס בכ-2.275 מיליארד דולר, מקום 31 מבין 32 קבוצות ה-NFL.

קישורים חיצוניים

הערות שוליים 

סינסינטי: מועדוני ספורט